**Program: Programul Regional Nord-Vest 2021-2027**

**Obiectiv de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale**

**Prioritatea 1: O regiune competitivă prin inovare, digitalizare și întreprinderi dinamice**

**Obiectivul specific 1.3: Intensificarea creșterii durabile și a competitivității IMM-urilor și crearea de locuri de muncă în cadrul IMM-urilor, inclusiv prin investiții productive**

**APEL DE PROIECTE: PRNV/2023/132.A.1/1**

**Anexa III.2**

Versiunea 2 publicată la data de 10 august 2023

**PLAN DE DEZVOLTARE AL PARCULUI DE SPECIALIZARE INTELIGENTĂ**[[1]](#footnote-2)

1. **Titlul parcului de specializare inteligentă**
2. **Domeniile specifice de *specializare inteligentă* în care activează *parcul* de *specializare inteligentă***

Se stabilesc domeniile de specializare inteligentă, conform Strategiei naționale de cercetare, inovare și specializare inteligentă 2022-2027, aprobată prin Hotărârea Guvernului nr. 933/2022, și/sau domeniile/prioritățile de specializare inteligentă identificate la nivel regional, enumerate în capitolul 5 subcapitolul OS 2.2 "Susținerea specializării inteligente la nivel de regiuni" din aceeași strategie.

Se vor selecta exclusiv domenii de specializare inteligentă din Regiunea Nord-Vest.

1. **Obiective generale și specifice ale proiectului de investiție în vederea creării/dezvoltării/modernizării *parcului***

Obiectivele vor avea în vedere dezvoltarea ecosistemului antreprenorial local/regional prin asigurarea complementarității proiectului cu alte inițiative existente la nivel local/regional/interregional/național/internațional, inclusiv cu inițierea unor colaborări naționale, interregionale, regionale cu clustere, organizații de cercetare publice sau private.

1. **Plan de realizare a obiectivului general și a obiectivelor specifice**

Se vor menționa termenele de realizare, indicatorii de monitorizare a obiectivelor cum ar fi: indicatori financiari, socioeconomici, de impact, de rezultat, stabiliți în funcție de specificul fiecărui parc de specializare inteligentă.

1. **Descrierea fondatorului/fondatorilor**

Se prezintă denumire, componență, date de identificare, contribuție în parteneriat.

1. **Descrierea organizației care administrează/urmează a administra *parcul* de *specializare inteligentă* (societatea de administrare/compartiment delegat)**

Se prezintă datele de identificare și informații relevante care dovedesc/susțin capacitatea de a administra și de a asigura buna funcționare a parcului de specializare inteligentă (strategia de administrare/management PSI, obiectivele pe termen scurt și lung, serviciile oferite, parteneriatele strategice, resursele umane implicate în activitatea de administrare).

1. **Informații privind terenul**

**1. Informații privind terenul și privind alocarea suprafețelor de teren din *parcul* de *specializare inteligentă* către rezidenți**

1. **Suprafața terenului** (minimum 3 ha)

* *a se preciza suprafața terenului*

1. **Destinația terenului**
2. **Terenul[[2]](#footnote-3):**
3. se află în proprietatea privată a unității administrativ-teritoriale;
4. este liber de orice sarcini și servituți;
5. nu face obiectul unor litigii în curs de soluționare la instanțele judecătorești cu privire la situația juridică.
6. **Terenul are acces la[[3]](#footnote-4):**
7. un drum național;
8. un drum județean;
9. un drum european;

și permite racordarea la infrastructura utilităților publice.

1. **Caracteristicile suprafețelor de teren din cadrul *parcului* de *specializare inteligentă***
2. ***Planul* de parcelare a terenului**

* *Se va anexa/insera planul parcelar/de situație/de amplasament din care să reiasă parcelele disponibile în interiorul parcului, ca suprafață și număr*.

1. ***Planul* de concesionare/dare în administrare[[4]](#footnote-5)**
2. ***Plan* de populare a *parcului* de *specializare inteligentă***

* *Se va avea în vedere și analiza pieței, fiind luate în considerare aspecte precum: identificarea pieţei-ţintă/grupului-țintă căruia i se adresează parcul, a nevoilor specifice ale grupului-țintă, analiza și prognoza cererii pentru spații din parcul de specializare inteligentă, concurența existentă pe piață etc*.

1. stadiul actual al pieţei-ţintă: identificare nevoi specifice, precum și factorii economici, politici, legislativi, tehnologici, sociali care au o influență directă asupra dinamicii sectorului/domeniului de activitate vizat; potențialul de creștere al pieței și metoda prin care a fost cuantificat acest potențial, precum și cota de piață vizată în acord cu capacitatea infrastructurii creată prin proiect și strategia de promovare care se va implementa;
2. strategia de marketing: obiectivele de marketing, strategiile de produs, preț, distribuție și promovare, dacă sunt bugetate cheltuieli pentru implementarea strategiei, *plan* de acțiuni de marketing.

**2. Descrierea investițiilor/infrastructurii existente pe terenurile aferente *parcului* de *specializare* existente[[5]](#footnote-6)**

**3. Descrierea investițiilor/infrastructurii necesare pe terenurile aferente *parcului* de *specializare* existente[[6]](#footnote-7)**

Se vor menționa modalitatea și termenele de realizare.

1. **Prezentarea *parcului* de *specializare inteligentă***
2. **Descrierea facilităților oferite** pentru activitățile de funcționare/operaționalizare și investiții în active corporale și necorporale pentru crearea/dezvoltarea/modernizarea *parcurilor* cu respectarea prevederilor Ordonanței de urgență a Guvernului nr. 112/2022
3. **Descrierea activităților de cercetare, *dezvoltare* și inovare** care pot fi desfășurate de către rezidenți, cu respectarea prevederilor art. 34 alin. (2) și (3) din Ordonanța de urgență a Guvernului nr. 112/2022, cu modificările și completările ulterioare, încadrarea în domeniile de *specializare inteligentă*, stabilite la nivel național și/sau regional
4. **Descrierea activităților desfășurate în alte locații** decât cea a *parcului*, în infrastructuri deținute de institutele naționale de cercetare-*dezvoltare* și/sau alte organizații de cercetare, în conformitate cu prevederile art. 34 alin. (4) din Ordonanța de urgență a Guvernului nr. 112/2022, cu modificările și completările ulterioare
5. **Descrierea activităților de producție de bunuri și/sau, după caz, de prestări servicii, activităților de marketing și desfacere**, precum și altor categorii de activități necesare activităților de producție și servicii, care se pot desfășura numai dacă au la bază activitățile de inovare și/sau de cercetare aferente proiectului
6. **Obiective de *dezvoltare* pe termen scurt** (Se va menționa perioada.)
7. **Obiective de *dezvoltare* pe termen mediu** (Se va menționa perioada.)
8. **Obiective de *dezvoltare* pe termen lung** (Se va menționa perioada.)
9. **Impactul asupra mediului**

Fondatorii și administratorii parcului și autoritățile de management vor avea în vedere la selectarea proiectelor care vor fi implementate în parc respectarea prevederilor Comunicării Comisiei nr. 2021/C 373/01 privind Orientările tehnice referitoare la imunizarea infrastructurii la schimbările climatice în perioada 2021-2027 și respectarea principiului de "a nu prejudicia în mod semnificativ", în sensul art. 17 din Regulamentul (UE) 2020/852 privind instituirea unui cadru de facilitare a investițiilor durabile, cu modificările și completările ulterioare.

1. **Asigurarea finanțării**
2. **Analiza financiară**

* *Va cuprinde inclusiv calcularea indicatorilor de performanță financiară: rentabilitatea financiară a investiției, ipoteze de calcul*.

1. **Identificarea surselor de finanțare** ca urmare a analizei financiare: sumele provenite din bugetul de stat, sumele provenite din bugetul local, fonduri europene nerambursabile, fonduri proprii ale rezidenților.
2. **Efecte sociale și economice preconizate**

Se vor avea în vedere susținerea valorificării rezultatelor cercetării-dezvoltării-inovării și punerea acestora în producție, în vederea introducerii lor în economie, și stimularea creării de noi locuri de muncă în vederea valorificării potențialului uman local sau regional.

1. **Riscuri preconizate și măsuri de prevenire**

Presupune atât identificarea și evaluarea riscurilor, identificarea și stabilirea răspunsului la risc în vederea micșorării posibilității de apariție a riscurilor, cât și diminuarea consecințelor produse, ca urmare a materializării riscurilor. În acest sens va fi realizată o analiză prealabilă a tuturor expunerilor la risc, a riscurilor care pot afecta obiectivul parcului de specializare inteligentă, care vizează implementarea proiectelor de specializare inteligentă, care încurajează dezvoltarea inovațiilor pentru atingerea obiectivelor stabilite prin strategiile naționale și regionale de specializare inteligentă. Analiza va cuprinde inclusiv informații cu privire la definirea nivelului de toleranță la risc/nivelului acceptabil de expunere la risc, evaluarea probabilității ca riscul să se materializeze, stabilirea impactului și expunerea la risc etc. și aceasta va avea la bază obiectivele (generale și specifice) precum și activitățile care contribuie la atingerea obiectivelor.

1. **Rezultate și indicatori**

Se prezintă rezultatele estimate corelate cu obiectivele de dezvoltare stabilite pe termen scurt, mediu și lung.

Cuantificarea rezultatelor și indicatorilor previzionați.

Întocmit/Elaborat

Nume/prenume, funcție

Semnătura

Data

Aprobat

Nume/prenume

Reprezentant legal

Semnătura

Data

**ANEXE**

*Se vor anexa orice alte documente pe care le considerați relevante sau care susțin anumite puncte de vedere.*

***!!! Se vor anexa în mod obligatoriu:***

1. **Listă coduri CAEN ale IMM-urilor care vor deveni rezidente ale parcului, listă care urmează a fi preluată în Regulamentul de Ordine Interioară al parcului de specializare inteligentă.**
2. **Planul de parcelare al parcului de specializare inteligentă.**

**Instrucțiuni de completare capitolul X. Asigurarea finanțării**

**A. Analiza financiară**

* *Va cuprinde inclusiv calcularea indicatorilor de performanță financiară: rentabilitatea financiară a investiției, ipoteze de calcul*.

**B. Identificarea surselor de finanțare** ca urmare a analizei financiare: sumele provenite din bugetul de stat, sumele provenite din bugetul local, fonduri europene nerambursabile, fonduri proprii ale rezidenților.

**A. Capitolul de analiză și previziune financiară are scopul de a furniza informațiile necesare pentru stabilirea următoarelor aspecte:**

**a) Rentabilitatea financiară a investiției care face obiectul proiectului depus pentru finanțare**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C) și RRF/C]. Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, indiferent de sursele de finanțare.

**b) Sustenabilitatea financiară a solicitantului**

Sustenabilitatea financiară este demonstrată prin fluxuri de numerar nete cumulate pozitive pe durata întregii perioade de referință luate în considerare, demonstrând că solicitantul nu întâmpină riscul unui deficit de numerar (lichidități) care să pună în pericol realizarea sau operarea investiției/ intrării în procedură de insolvență.

**Analiza și previziunea financiară în accepțiunea Ghidului Solicitantului reprezintă:**

* **Capitolul X din prezentul plan care ar trebui să furnizeze informații clare, complete și fundamentate cu privire la ipotezele de calcul și proiecțiile financiare;**
* **Macheta financiară completată conform modelului prevăzut în fișierul Excel ”Anexa III.2a\_Macheta financiară\_Ghid 132.A.1”, anexat la Ghidul Solicitantului.**

**IPOTEZE DE CALCUL**

Ipotezele de calcul cu privire la proiecțiile financiare, detaliate în capitolul X, trebuie să susțină valorile prevăzute în Macheta financiară. Valorile cu privire la elementele de venituri și cheltuieli, prevăzute capitolul X, trebuie corelate cu valorile prevăzute în Macheta financiară. Necorelările dintre Planul de dezvoltare a parcului de specializare inteligentă și Macheta financiara conduc la depunctarea criteriului privind calitatea proiecțiilor financiare. De asemenea, în cazul identificării unor neconcordanțe între Planul de dezvoltare al parcului de specializare inteligentă și Macheta financiara, la evaluarea proiectului, se pot solicita clarificări.

1. **Orizontul de analiză**

Pentru calculul rentabilității financiare a investiției, se va avea în vedere faptul că recomandările pentru elaborarea analizei cost beneficiu, pentru perioada 2021-2027, propun utilizarea ca perioadă de referință durata de viață economică a proiectului, care poate fi stabilită pe baza perioadei de amortizare a activelor pentru care se solicită finanțare.

Prin urmare, în vederea calculării indicatorilor financiari ai investiției, se va utiliza o perioadă de referință egală cu durata medie de amortizare a activelor care fac obiectul proiectului de investiție.

1. **Valoarea reziduală**

Având în vedere cerința de a utiliza un orizont de analiză egal cu durata medie de viață economică a activelor care fac obiectul proiectului de investiție, la calculul rentabilității financiare a investiției se va avea în vedere o valoare reziduală nulă.

1. **Rata de actualizare financiară**

Recomandările pentru elaborarea analizei cost beneficiu, pentru perioada 2021-2027, precizează ca statele membre își pot calcula în mod individual o rată de actualizare financiară. În lipsa unei rate de actualizare financiară calculată la nivel național, se va utiliza o rată de actualizare financiară de 5,4%, aferenta ratei de baza calculată în luna iunie 2022, în conformitate cu Comunicarea Comisiei privind revizuirea metodei de stabilire a ratelor de referință și de scont (2008/C 14/02), la care s-a adăugat 100 de puncte de baza (basis points).

1. **Prețuri**

Proiecțiile financiare se vor realiza în lei, în prețuri exprimate în termeni reali (fără influența inflației).

1. **Ipoteze privind evoluția veniturilor operaționale**

* *Pentru calculul rentabilității financiare a investiției vor fi luate în calcul doar veniturile operaționale cu caracter monetar (de exemplu, veniturile din subvenții pentru investiții nu vor fi incluse in aceasta categorie) care sunt generate de implementarea investiției;*
* *Veniturile se vor cuantifica pe baza numărului de contracte estimate și a prețurilor unitare aferente, considerându-se încasarea integrală în decurs de 30 de zile de la înregistrarea lor, astfel că se poate asuma că veniturile sunt egale cu încasările;*
* *Veniturile operaționale se vor fundamenta pe baza unor ipoteze detaliate, fundamentate pe bază de surse verificabile și/sau raționamente logice, prin corelare cu informațiile referitoare la aspectele tehnice ale investiției (de exemplu: capacitatea maximă a infrastructurii create prin proiect) și aspectele de cerere fundamentate în capitolul de analiză a pieței (de exemplu: evoluția gradului de utilizare a capacității maxime corelată cu evoluția cererii efective estimată pentru serviciile parcului de specializare inteligentă, prețurile unitare fundamentate pe baza strategiei de preț prezentata în capitolul ”Strategia de marketing”);*
* *Pentru calculul sustenabilității financiare a societății de administrare, se vor avea în vedere și alte surse de finanțare a costurilor operaționale și de mentenanță, precum și a costurilor de reinvestiții, în situația în care veniturile operaționale nu sunt suficiente să acopere în întregime aceste costuri.*

1. **Ipoteze privind evoluția costurilor operaționale**

* *Pentru calculul rentabilității financiare a investiției vor fi luate în calcul doar costurile operaționale cu caracter monetar (de exemplu, cheltuieli cu amortizarea nu vor fi incluse in aceasta categorie) care sunt generate de implementarea investiției. De asemenea, în proiecțiile financiare avute în vedere la calculul indicatorilor de rentabilitate a investiției nu se vor include cheltuielile financiare, asociate rambursării unor credite bancare sau cheltuielile cu impozite și taxe;*
* *Costurile operaționale includ toate costurile generate de operarea și întreținerea investiției care face obiectul proiectului, inclusiv dar nu limitat la: costuri materiale, costuri cu utilitățile, costurile de personal, costuri de întreținere și reparații, alte servicii prestate de terți direct legate de desfășurarea activității;*
* *Solicitantul va identifica o structură realistă de costuri directe, specifică tipului de activitate desfășurat și va furniza informații detaliate și fundamentate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului.*

1. **Ipoteze privind evoluția costurilor cu înlocuirea activelor cu durată scurtă de viață**

* *Costurile de înlocuire includ costurile cu înlocuirile de echipamente cu durată de utilizare mai mică decât orizontul de analiză avut în vedere la calculul rentabilității financiare a investiției;*
* *Frecvența de înlocuire a activelor cu durată scurtă de viață trebuie să fie corelată cu durata de utilizare prevăzută în Catalogul privind clasificarea și duratele normale de funcționare a mijloacelor fixe aprobat prin HG nr. 2139/2004.*

1. **Ipoteze privind costurile de investiție**

* *Pentru calculul rentabilității financiare a investiției, se vor avea în vedere costurile de investiție pentru Componenta 1, respectiv cheltuielile totale de investiție, indiferent de natura eligibilă sau nu a cheltuielilor, din care s-au eliminat costurile aferente TVA și costurile diverse și neprevăzute;*
* *Pentru calculul sustenabilității financiare a societății de administrare, se vor avea în vedere costurile totale de investiție.*

**INSTRUCȚIUNI DE COMPLETARE A MACHETEI FINANCIARE**

**Macheta financiară include 10 foi de calcul:**

* **Foaia de calcul ”0-Instrucțiuni”;**
* **Foaia de calcul "1-Bilant\_PJFSP" în care se introduc valorile din ultimele situații financiare ale unitățile administrativ-teritoriale din mediu urban sau rural în conformitate cu prevederile OUG nr. 57/2019 privind Codul administrativ, cu modificările și completările ulterioare;**
* **Foaia de calcul "2-Bilant\_IP" în care se introduc valorile din ultimele situații financiare ale instituțiilor de drept public, înființate în baza OUG nr. 57/2002 (după caz);**
* **Foaia de calcul "3-Bilant\_INCD" în care se introduc valorile din ultimele situații financiare ale instituțiilor de cercetare-dezvoltare, în conformitate cu prevederile OUG nr. 57/2019 privind Codul administrativ, cu modificările și completările ulterioare;**
* **Foaia de calcul "4-Bilant\_SRL" în care se introduc valorile din ultimele situații financiare ale societăților înființate conform legii 31/1990, în conformitate cu prevederile OUG nr. 57/2019 privind Codul administrativ, cu modificările și completările ulterioare ;**
* **Foaia de calcul "5-Dific\_PJFSP" care identifică pe baza datelor introduse în foaia de calcul "1-Bilant\_ PJFSP ", dacă Solicitantul este întreprindere în dificultate;**
* **Foaia de calcul "6-Dific\_IP" care identifică pe baza datelor introduse în foaia de calcul "2-Bilant\_IP", dacă Solicitantul este întreprindere în dificultate;**
* **Foaia de calcul "7-Dific\_INCD" care identifică pe baza datelor introduse în foaia de calcul "3-Bilant\_INCD", dacă Solicitantul este întreprindere în dificultate;**
* **Foaia de calcul "8-Dific\_SRL" care identifică pe baza datelor introduse în foaia de calcul "4-Bilant\_SRL", dacă Solicitantul este întreprindere în dificultate;**
* **Foaia de calcul "9-Buget cerere" în care Solicitantul va introduce informații cu privire la bugetul proiectului, planul de finanțare și sursele de finanțare;**
* **Foaia de calcul "10-Analiza financiară" care prevede proiecția veniturilor și costurilor operaționale, calculul rentabilității financiare a investiției și calculul sustenabilității financiare a societății de administrare.**

**Solicitantul poate înscrie și/sau modifica valori în Macheta financiară doar în celulele predefinite, evidențiate cu culoarea galbenă, alte modificări nefiind permise. Modificarea formulelor de calcul poate conduce la respingerea cererii de finanțare.**

**Scopul Machetei financiare este de a sprijini solicitanții în prezentarea proiecțiilor financiare din Planul de dezvoltare al parcului de specializare inteligentă într-un format unitar și simplificat. Prin urmare, Macheta financiară este proiectată să asigure calculul implicit pentru:**

* *Calculul indicatorilor de rentabilitate a investiției;*
* *Fluxul de numerar operațional din cadrul tabelului de sustenabilitate financiară a societății de administrare;*
* *Verificarea încadrării Solicitantului/partenerilor în întreprindere în dificultate.*

1. Cuprinde investițiile necesare pentru crearea/dezvoltarea/modernizarea parcurilor coroborate cu activitățile specifice domeniilor de *specializare inteligentă*, identificate la nivel regional și național. [↑](#footnote-ref-2)
2. Se vor anexa documentele relevante privind situația juridică a terenului (acte de proprietate ale fondatorului asupra terenului/infrastructurii parcului, acolo unde există, documentația cadastrală a terenului/infrastructurii parcului, acolo unde există, studiu de fezabilitate, harta privind amplasamentul parcului, vecinătățile și căile de acces, documente care atestă că terenul nu este afectat de nicio sarcină tabulară, dezmembrământ al dreptului de proprietate, ipotecă, măsură asiguratorie sau procedură de executare silită). [↑](#footnote-ref-3)
3. Se va menționa dacă sunt necesare lucrări pentru asigurarea accesului la drum şi se va/vor menționa drumul/drumurile la care terenul are acces. [↑](#footnote-ref-4)
4. Prin aplicarea prevederilor Ordonanței de urgență a Guvernului nr. 57/2019 privind Codul administrativ, cu modificările și completările ulterioare - partea a IV-a, titlul I, capitolul III secțiunea a 3-a "Concesionarea bunurilor proprietate publică". [↑](#footnote-ref-5)
5. Prevederile art. 41 alin. (1) lit. c)-e) din Ordonanța de urgență a Guvernului nr. 112/2022 privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici și mijlocii, energiei verzi din surse regenerabile destinate autorităților publice locale, precum și unele măsuri în domeniul specializării inteligente, precum și pentru modificarea și completarea unor acte normative, cu modificările și completările ulterioare - capitolul III "Instituirea unor măsuri pentru stimularea investițiilor, crearea de locuri de muncă în domeniile de specializare inteligentă și organizarea și funcționarea parcurilor de specializare inteligentă" se aplică și în cazul infrastructurii existente pe terenurile aferente parcului. [↑](#footnote-ref-6)
6. Vor fi descrise inclusiv clădirile și destinația acestora. Se va anexa acordul autorității publice locale privind realizarea infrastructurii aferente parcului de specializare inteligentă și asigurarea utilităților publice. [↑](#footnote-ref-7)